**Moppirata 2017**

Aihe: kodin siivous

Kohderyhmä: 4. luokkalaiset

Kesto: 45 minuuttia

Toiminnallisen tuokion tarkoitus: Innostaa oppilaita siivoukseen ja osallistumiseen kodin siivoukseen. Tavoitteena on antaa heille taitoja ja tutustuttaa siivousvälineisiin, joita tarvitaan kodin ja oman huoneen siivoamiseen. Samalla lapsia innostetaan ryhmätyöskentelyn ja Instagram-kilpailun kautta yhdessä tekemiseen.

Kuvaus: oppilaat suorittavat ryhmissä siivousrasteja. Rasteilla he ratkaisevat siivoukseen liittyviä ongelmia, tutustuen samalla heille annettuihin välineisiin. Oppilailla on käytössään pieni tehtävävihko, moppiajokortti, jossa on kerrottu lyhyesti jokaisen pisteen tehtävä. Oppilaat kirjoittavat ryhmänsä vastauksen saamiinsa moppiajokortteihinsa.

**Kulku:**

**Alustus (10 min)**

5 min: Oppilaat kokoontuvat yhteen opettajan johdolla. Vapaaehtoinen martta esittäytyy, kertoo päivän teeman ja näyttää Tubettajan videon YouTubesta.

5 min: vapaaehtoinen antaa ohjeet ja kertoo, miten rastipisteet toimivat. Oppilaat jakautuvat opettajan johdolla korkeintaan 4-5 oppilaan ryhmiin. Jos vaan on aikaa, ryhmät voivat keksiä ryhmällensä siivoukseen liittyvän nimen ja kirjata sen vihkoihinsa.

**Toiminta (20 min)**

Oppilaat siirtyvät pisteisiin niin, että ryhmä yksi, aloittaa pisteestä yksi, ryhmä kaksi, aloittaa pisteestä kaksi ja niin edelleen.

Ryhmillä on aikaa 5 minuuttia/piste. Ryhmä käy 3 pistettä, jotta siirtymiin jää aikaa. Luokanopettaja ottaa aikaa ja kertoo ryhmille, kun on aika vaihtaa seuraavan pisteeseen. Neljäs ryhmä siirtyy seuraavaksi ensimmäiselle pisteelle. Vapaaehtoinen seuraa ryhmien toimintaa ja auttaa ryhmiä tarpeen mukaan. Oppilaat kirjoittavat jokaisen pisteen vastauksen vihkoonsa.

**Lopetus (15 min)**

Vapaaehtoinen kiertää oppilaiden kanssa pisteet ja käy oppilaiden kanssa ne läpi. Kyselee oppilailta, kuten: Mitä vastasitte tähän? Mitä huomasitte? (ks. Erillinen ohje alempana) Ei välttämättä oikeita vastauksia, tärkeää keskustelu!

Vapaaehtoinen kiittää kaikkia ja kertoo, että oppilaat saavat palkinnot osallistumisesta myöhemmin luokanopettajalta.

**Rastien kiertäminen ja keskustelu**

Kysymyksiä, joiden avulla rastit voidaan käydä oppilaiden kanssa läpi.

**Piste 1.**

* Olitteko ennen kokeilleet lattiamoppia?
* Milloin valitaan moppi, eikä imuri?

**Piste 2.**

* Wc-harja: mikäs tämä on? Kuinka moni on kotona pessyt vessaa?
* Pölymiekka: tunnistitteko, mitä tekisitte tällä?

**Piste 3.**

* Mikä oli mielestänne kodin likaisin paikka tai kohta?
* Mikä paikka mielestänne tulee siivota useimmiten?

**Piste 4.**

* Oletko ennen putsannut puhelintasi? On hyvä sanoa, että puhelinta ja tablettia olisi hyvä muistaa silloin tällöin putsata, koska siihen kertyy paljon likaa sormien kautta.
* Osaatteko sanoa, milloin siivousliinaa käytetään kuivana, milloin märkänä?

**Extratehtävä** (jos se on ehditty tehdä).

* Kokeilitteko liinan taittelua, mitä ajattelette, miksi liinan voi taitella niin? On hyvä sanoa, että liinaa ei tarvitse taitella niin monimutkaisesti, mutta taittelu voi selkeyttää siivousta, kun saa aina puhtaan puolen käyttöön.